**DĖL COVID-19 LIGA (KORONAVIRUSO INFEKCIJA) SERGANČIŲ IR KITŲ (DĖL NEGALIOS, LIGOS AR SENATVĖS) TURINČIŲ JUDĖJIMO PROBLEMŲ GYVENTOJŲ TRANSPORTAVIMO**

2021 m. gruodžio 7 d. Nr. DĮV-1246

Šilalė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Šilalės rajono savivaldybės tarybos 2021 m. spalio 28 d. sprendimu Nr. T1-252 „Dėl pavedimo laikinai eiti Šilalės rajono savivaldybės administracijos direktoriaus pareigas“, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, 5.6. papunkčiu, Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2020 m. gruodžio 7 d. sprendimo Nr. V-2811 „Dėl asmenų, kuriems taikoma izoliacija ir COVID-19 liga (koronaviruso infekcija) sergančių asmenų pervežimo“ 3 punktu, bei atsižvelgdama į 2020 m. gruodžio 8 d. Lietuvos Respublikos sveikatos apsaugos ministro raštą Nr. (10.1.2E-422)-10-8684 „Dėl savivaldybės gyventojų pavėžėjimo“:

 1. P a v e d u Šilalės rajono savivaldybės administracijos Turto ir socialinės paramos skyriui organizuoti transportavimo paslaugos teikimą asmenims:

1.1. sergantiems COVID-19 liga (koronaviruso infekcija), kurie išrašomi iš stacionarių asmens sveikatos priežiūros įstaigų ar paleidžiami iš laisvės atėmimo įstaigų tęsti COVID-19 ligos (koronaviruso infekcijos) gydymo ambulatoriškai;

1.2. dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu į šių asmenų namus ar kitą gyvenamąją vietą.

2. P r i p a ž į s t u netekusiu galios Šilalės rajono savivaldybės administracijos direktoriaus 2021 m. spalio 13 d. įsakymą Nr. DĮV-1097 „Dėl COVID-19 liga (koronaviruso infekcija) sergančių gyventojų pavėžėjimo“.

3. Į p a r e i g o j u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) .

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Veiklos administravimo skyriaus vedėja,

laikinai einanti administracijos direktoriaus pareigas Ingrida Petravičienė